de venis avium. 



563 



semicircularis usque ad ipsuin foramen occipitale vergit, ut in Ansere, 

 Anale etc., sinus ipse semicircularis cum sinu occipitali iungitur pror- 

 susque in venam occipitalem internam abit. 



Venam occipitalem lateralem in omnibus, quas secui, avibus 

 praesentem inveni, mediam autem inquirens in nonnullis, inprimis 

 in Coracinis et Canoris, nullam conspexi (cf. Tab. XXXIX. Fig. VII). 

 Quo in casu vero arcus anterior annuli venosi occipitalis plerumque 

 adhuc adesse videtur, licet eum in nonnullis, e. g. in Alauda arvensi, 

 frustra quaesiverim (cf. Tab. XXXIX. Fig. II). 



Venae occipitali laterali respondet comesque est arteria occipita- 

 lis, quae similiter cum summa parte arteriae vertebralis confluit *). 



§ 55. 



A venis occipitalibus recipiuntur venae nonnullae e musculis ibi 

 sitis profluentes. Quas in Meleagride Gallopavone, iniectione cum 

 massa cerata sat perfecte exhibita, conspexi vario modo inter se iun- 

 ctas, ita quidem, ut iis inter musculos istos quasi anastomoses arcuatae 

 et plus minusve reguläres inter ambas venas occipitales laterales effice- 

 rentur. Ab una venarum earum arcuatarum, quae erat maximc 

 retrorsum sita, abiit in mediana colli linea deorsum ramus quidam, 

 qui mox in binos ramos laterales ad venas occipitocollares tendentes 

 discessit. 



§ 56. 



Finita nunc descriptione venarum e capite refluentium quaera- 

 mus oportet, quae earum sit consideranda verum initium trunci ve- 

 nae iugularis, quem supra venis cephalicis anteriori et posteriori 

 utrinque omnino compositum commemoravi. Respiciamus ad hunc 

 finem, quod ßathkius de exordio venarum iugularium in foetu Galli 



*) Frid. Bauer: Disquisitiones circa nonnullarum avium systema arteriosum. Berol. 1825. 4. 

 pag. 8. — Barkow 1. c. p. 166. 



